Izziņa par atzinumos sniegtajiem iebildumiem

**Ministru kabineta noteikumu projekts "Grozījumi Ministru kabineta 2020. gada 14. jūlija noteikumos Nr. 453 "Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību"**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| *1* | *2* | *3* | *4* | *5* | *6* |
| 1. | – | – | – |  | – |

**Informācija par elektronisko saskaņošanu**

|  |  |
| --- | --- |
| Datums | 10.12.2020. |
|  |  |
| Saskaņošanas dalībnieki: | Tieslietu ministrija, Latvijas Pašvaldību savienība, Latvijas Darba devēju konfederācija. |
| Saskaņošanas dalībnieki izskatīja šādu ministriju (citu institūciju) iebildumus: | Latvijas Pašvaldību savienības 09.12.2020. atzinums Nr.202004/SAN2056/SP1675/NOS859, Rīgas domes Īpašuma departamenta 2020.gada 8.decembra atzinums Nr.DI-20-2014-nd.  Projekts 03.12.2020. tika nosūtīts saskaņošanai steidzamības kārtā ar termiņu līdz 08.12.2020. 10.12.2020. saņemts Tieslietu ministrijas atzinums elektroniskā pasta vēstulē, kurā tā projektu saskaņo bez iebildumiem un priekšlikumiem. |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Ņemot vērā, ka 10.12.2020. nav saņemts Latvijas Darba devēju konfederācijas atzinums, uzskatāms, ka tā projektu saskaņojusi ar noklusējumu. |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| *1* | *2* | | *3* | | *4* | *5* |
| 1. | 1.2. Izteikt 3.1.apakšpunktu šādā redakcijā:  "3.1. nomnieka ieņēmumi no saimnieciskās darbības 2020. gada jūnijā, jūlijā, augustā, septembrī, oktobrī, novembrī, decembrī vai 2021.gada janvārī, februārī, martā, aprīlī, maijā, jūnijā, salīdzinot ar 2019. gada vidējiem ieņēmumiem vai tāda nomnieka, kas saimniecisko darbību uzsācis pēc 2020. gada 1. janvāra, to mēnešu vidējiem ieņēmumiem, kuros nomnieks faktiski darbojies laikposmā no 2020. gada 1. janvāra līdz 2020. gada 1. novembrim, samazinājušies vismaz par 30 %. Biedrībām un nodibinājumiem vērtē to darbības ieņēmumu samazinājumu." | | **Latvijas Pašvaldību savienība***(09.12.2020. atzinums)*1. Aicinām likumprojekta 1.2. punktā ietvert, ka ieņēmumu samazinājums būtu jāvērtē ne no kopējas nomnieka saimnieciskās darbības, bet saimnieciskās darbības tikai šajā konkrētajā nomas objektā.Aicinām punktu 3.1. apakšpunktu izteikt šādā redakcijā: "3.1. nomnieka ieņēmumi no saimnieciskās darbības konkrētajā nomas objektā 2020. gada jūnijā, jūlijā, augustā, septembrī, oktobrī, novembrī, decembrī vai 2021. gada janvārī, februārī, martā, aprīlī, maijā, jūnijā, salīdzinot ar 2019. gada vidējiem ieņēmumiem vai tāda nomnieka, kas saimniecisko darbību uzsācis pēc 2020. gada 1. janvāra, to mēnešu vidējiem ieņēmumiem, kuros nomnieks faktiski darbojies laikposmā no 2020. gada 1. janvāra līdz 2020. gada 1. novembrim, samazinājušies vismaz par 30 %. Biedrībām un nodibinājumiem vērtē to darbības ieņēmumu samazinājumu." | | **Panākta vienošanās saskaņošanas procesā.**  Vēršam uzmanību, ka Ministru kabineta 2020.gada 14.jūlija noteikumos Nr.453 "Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību" (turpmāk  –  MKN 453) un arī pirms tiem spēkā esošajos Ministru kabineta noteikumos ietverto atbalsta pasākumu mērķis jau kopš Covid-19 krīzes sākumā ir bijis sniegt atbalstu nomniekiem, kuriem Covid-19 infekcijas izplatības dēļ ir samazinājušies ieņēmumi (tātad kopumā, nevis tikai konkrētajā nomas objektā), līdz ar to tiek saglabāts MKN 453 3.1.apakšpunktā noteiktais par to, ka vērtējami nomnieka kopējie ieņēmumi un kritērijs tiek precizēts, lai to varētu piemērot līdz atbalsta termiņa beigām (t.i. līdz 2021.gada 31.jūlijam). Tāpat minētajā iebildumā nav skaidrots, kā saimnieciskās darbības veicēji varētu ieņēmumos nodalīt, kuri ieņēmumi ir gūti konkrētajā nomas objektā, lai apliecinātu atbilstību šim kritērijam un iznomātājs par to varētu pārliecināties, līdz ar to ieņēmumu samazinājuma izvērtēšana joprojām tiks vērtēta attiecībā uz saimnieciskās darbības veicēju kopējiem ieņēmumiem. | 1.2. Izteikt 3.1. apakšpunktu šādā redakcijā:  "3.1. nomnieka ieņēmumi no saimnieciskās darbības 2020. gada jūnijā, jūlijā, augustā, septembrī, oktobrī, novembrī, decembrī vai 2021. gada janvārī, februārī, martā, aprīlī, maijā, jūnijā, salīdzinot ar 2019. gada 12 mēnešu vidējiem ieņēmumiem vai to mēnešu vidējiem ieņēmumiem, kuros nomnieks faktiski darbojies laikposmā no 2019. gada 1. janvāra līdz 2020. gada 29. februārim, samazinājušies vismaz par 30 %. Biedrībām un nodibinājumiem vērtē to darbības ieņēmumu samazinājumu." |
| 2. | 1.3. Svītrot 3.4.apakšpunktā skaitļus un vārdus "uz 2020. gada 29. februāri esošās". | | **Latvijas Pašvaldību savienība***(09.12.2020. atzinums),* **Rīgas domes Īpašuma departaments** *(08.12.2020. atzinums)* 2. Aizstāt 3.4. apakšpunktā skaitli un vārdu "29. februāri” ar skaitli un vārdu “31.oktobri”.  Neatbalstām projekta 1.3. apakšpunktu, ar kuru paredzēts svītrot 3.4. apakšpunktā skaitļus un vārdus "uz 2020. gada 29. februāri esošās".  Ņemot vērā to, ka uz nomnieka iesnieguma iesniegšanas dienu jau ir iestājušies nomas maksas samaksas termiņi par mēnesi (mēnešiem), par kuru nomnieks lūdz piešķirt atbalstu, projektā iekļautais priekšlikums neatbilst Ministru kabineta 2020. gada 14. jūlija noteikumu Nr. 453 "Noteikumi par publiskas personas un publiskas personas kontrolētas kapitālsabiedrības mantas nomas maksas atbrīvojuma vai samazinājuma piemērošanu sakarā ar Covid-19 izplatību” (turpmāk – MK noteikumu Nr.453) mērķim un nav pamatoti prasīt pilnā apmērā apmaksāt to mēnešu rēķinus, par kuriem nomnieks lūdz piešķirt atbalstu.  Piemēram, nomniekam par novembra mēnesi nomas maksa ir jāsamaksā līdz 15. novembrim, taču ieņēmumu samazinājuma apmēru par novembra mēnesi nomnieks var konstatēt tikai 1. decembrī, attiecīgi arī iesniegumu par novembra nomas maksas samazinājumu var iesniegt tikai pēc 1.decembra, bet iesnieguma iesniegšanas brīdi, ja vien nomnieks nav samaksājis pilnu nomas maksu par novembri, nomniekam jau ir parāds.  Ierosinām noteikt 2020. gada 31. oktobri kā atskaites punktu, kad ir jābūt segtām visām parādsaistībām pret iznomātāju.  Ievērojot iepriekš norādīto, ka nav pamatoti prasīt pilnā apmērā apmaksāt to mēnešu rēķinus, par kuriem nomnieks lūdz piešķirt atbalstu, ierosinām papildināt projektu ar pārejas noteikumu, kas nosaka, ka nomnieka iesniegumiem par atbalsta piešķiršanu par laika periodu no 2020. gada 10. jūnija līdz 31. oktobrim iznomātājs piemēro MK Noteikumu Nr. 453 3.4. apakšpunkta šobrīd spēkā esošo redakciju. | | **Ņemts vērā.**  Precizēts projekta 1.4.apakšpunkts. | 1.4. Aizstāt 3.4.apakšpunktā skaitļus un vārdus "uz 2020. gada 29. februāri" ar vārdiem "līdz iepriekšējā mēneša pirmajam datumam". |
| 3. | 1.5. Papildināt 7.3.apakšpunktu ar teikumu šādā redakcijā:  "Ja iesniegumā lūgts sniegt atbalstu uz vairāk kā vienu mēnesi, nomniekam ir pienākums katru nākamo mēnesi informēt iznomātāju par atbilstību iepriekš minētajiem kritērijiem." | | **Latvijas Pašvaldību savienība***(09.12.2020. atzinums),* **Rīgas domes Īpašuma departaments** *(08.12.2020. atzinums)*3. Svītrot projekta 1.5. apakšpunktu, ar kuru paredzēts papildināt 7.3. apakšpunktu ar teikumu šādā redakcijā:"Ja iesniegumā lūgts sniegt atbalstu uz vairāk kā vienu mēnesi, nomniekam ir pienākums katru nākamo mēnesi informēt iznomātāju par atbilstību iepriekš minētajiem kritērijiem."MK noteikumu Nr. 453 regulējums neparedz iespēju samazināt nomas maksu uz vairāk kā vienu mēnesi uz priekšu, jo MK noteikumu Nr. 453 5.2. apakšpunktā ir noteikts, ka iznomātājs piemēro nomas maksas samazinājumu atbilstoši nomnieka saimnieciskās darbības ieņēmumu procentuālajam samazinājumam attiecīgajā mēnesī, bet nepārsniedzot 90 % no nomas līgumā noteiktās nomas maksas.Iznomātājs nevar pieņemt lēmumu par nomas maksas samazināšanu uz priekšu, ja iznomātāja rīcībā nav attiecīgā mēneša nomnieka saimnieciskās darbības ieņēmumu procentuālais samazinājums (piemēram, nomnieks iesniegumu par oktobra mēneša nomas maksas samazināšanu var iesniegt tikai novembrī, kad ir precīzi zināms nomnieka saimnieciskās darbības ieņēmumu procentuālais samazinājums oktobrī), šāds iznomātāja lēmums neatbilstu MK noteikumu Nr.453 5.2. apakšpunktam. | | **Ņemts vērā.**  Projekta punkts svītrots. | Projekta punkts svītrots. |
| Atbildīgā amatpersona | |  | |  | |
|  | |  | |  | |
|  | | (paraksts)\* | |  | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Sabīne Ālmane

Juridiskā departamenta Iepirkumu politikas un valsts nekustamo īpašumu

pārvaldīšanas politikas nodaļas vadītājas vietniece

tālr. 67095597

Sabine.Almane@fm.gov.lv